*НЧ „Любен Каравелов – 1927”, с. Каменица, община Мирково, област Софийска*

**ОТЧЕТЕН ДОКЛАД**

**за дейността на НЧ „Любен Каравелов – 1927” през 2021г.**

Целите и задачите, които НЧ „Любен Каравелов – 1927” си поставя за изпълнение, са свързани с разпоредбите на Закона за народните читалища, както следва:

* Възпитаване и утвърждаване на националното самосъзнание;
* Съдействие за разширяване знанията на гражданите и приобщаването им към съвременните духовни ценности и постиженията на науката и съвременния свят;
* Издирване и съхраняване, поддържане и развитие на българските традиции и обичаи, и по–конкретно на обичаите и традициите, характерни за село Каменица и Средногорския край;
* Развитие и обогатяване на културния живот на хората да се ползват от общочовешките културни ценности;
* Разширяване на дейността в сфери, продиктувани от обществените нужди и предоставяне на подходящи услуги на населението, като за целта се търсят начини и възможности да се работи в тясно сътрудничество и партньорство с други читалища, национални и международни НПО, институции които имат сродни цели и подкрепят целите на НЧ „Любен Каравелов 1927”.

Средствата за осъществяване целите и задачите на читалищната дейност са насочени преди всичко към опазване и съхраняване, поддържане и обогатяване на библиотечният фонд на читалищната библиотека.

В Библиотеката към НЧ „Любен Каравелов 1927” се съхраняват 10264 тома книги. През 2021 г. са набавени непериодични библиотечни единици – 581 тома; текущи издания: 4.

За 2021 г. в читалищната библиотека са регистрирани 39 читатели, като 11 от тях са под 14 години, а над 14 – 28 читателя.

Поддържаме тясна връзка с основните училища от регион Средногорие, в това число ОУ „Георги Бенковски” с. Мирково, СОУ „Паисий Хилендарски” гр. Златица и ОУ „Тодор Влайков” гр. Пирдоп, както и с всички читалища от региона. Помагаме при обслужването на читателите и задоволяване на техните читателски потребности чрез обмяната на книги, идеи и съвместни читалищни мероприятия.

В село Каменица преобладават възрастните хора и за да можем да им осигурим достъп до литература, организираме разнасяне на книги по домовете на желаещите читатели, проучвайки предварително техните читалищни нужди.  
  
Читалищното Настоятелство организира среща с писателя Николай Велев, който представи преработено четвърто издание на книгата „Село Каменица“.

Читалищната дейност е свързана и с организирането на редица културно–обредни мероприятия, сред които провеждането на седенки, посещавани от любители на домашното ръкоделие и българските обичаи.

През 2021 г. организирахме и проведохме следните обреди и традиции предимно през есенно–зимния период:

**Списък на проведените мероприятия:**

* 02.01. Творчески кът– 99 години от Рождението на Блага Димитрова
* 14.03. Въртене на орътници
* 25.04. Творчески кът–59 години от Рождението на Петя Дубарова
* 20.04 145 години от Априлското въстание– Полагане на венци и цветя
* 24.06. Еньовата китка– бране на дъхави и ароматни билки за Еньовия венец
* 02.07. Откриване на лятната детска академия
* 03.07–08.07. – Занималня за опознаване и изучаване на Българския фолклор– песни, приказки и легенди
* Изработване на диамантени гоблени– работа с децата
* 12.07–15.07. – Работа на село и запознаване със хората от местната общност– Как се прави зимнина, градинарство и скотовъдство
* 20.07. Изява на детския танцов състав на традиционния събор „Свети Илия“ – село Илинден
* 26.07. – 29.07 Приключенски дейности– ориентиране, палене на огън в планината, пикник на открито, оцеляване при бедствия и аварии
* 02.08. – 05.08 Занимания за опазване на околната среда– правила на поведение в защитени територии.
* 10.08. Спортни състезания
* 13.08. Партньорство с краеведа Николай Велев за издаване на книгата „Село Каменица“ – пето издание
* 16.08. – 19.08 Занимания за развитие на специални умения и личностно развитие– кръг за споделяне на преживяното
* 23.08. – 26.08 – Оказване на първа помощ на пострадал в планината
* 07.09. – 09.09. Дискусия за приятелството и взаимопомощта и други добродетели
* 10.09. Честване на 1 година от създаване на детския танцов състав
* 11.09. Участие на детския танцов състав в традиционния събор „Света Богородица“, село Черковище
* 12.09. Закриване на лятната детска академия
* 01.10. Отбелязване на 01-ви Октомври – Ден на музиката, Ден на възрастните хора, Ден на Българската поезия
* 14.10. 143 години от гибелта на Христо Ботев – творчески кът
* 20.07. Организиране и дейно участие в традиционния събор на храмовия празник „Света Петка“, село Каменица
* 25.12. Коледно – Новогодишни изяви

с. Каменица Председател: \_\_\_\_\_\_\_\_\_\_\_\_\_\_\_\_

община Мирково (Иванка Начева)

**Финансов отчет за 2021 г.  
 на НЧ „Любен Каравелов – 1927” село Каменица**

|  |  |
| --- | --- |
| **Приходи** | **Разходи** |
| Държавна субсидия – 14 355 лв. | За заплати – 9063 лв.  –Граждански договор– 960 лв. |
| Местна субсидия – 0 лв. | За осигуровки – 1898 лв. |
| Членски внос 100 лв. | – работно облекло 250 лв.  – материали– 1245 лв.  – вода, ел. Енергия, дърва– 589 лв.  –външни услуги– 701 лв.  – Командировки в страната– 66 лв  – за библиотека – 163 лв. |
| Дарения 1550 лв.  Салдо от 2020: 52 лв |
| ОБЩО: 16 057 лв. | ОБЩО: 14 935 лв. |
|  | Касова наличност към 01.01.22–  1070 лв. |

с. Каменица Председател: \_\_\_\_\_\_\_\_\_\_\_\_\_\_\_\_

община Мирково (Иванка Начева)